|الشاعر وسام الغزي|
سماوي يشتغل
عدد الرسائل : 13
العمر : 34
الموقع : wessam.alafdal.net
نقاط : 22372
تاريخ التسجيل : 19/02/2009
|موضوع: غزل علماشي الجمعة فبراير 05, 2010 3:50 pm|| |
وياك روحي كلهه بلكت ترد
وجهه الحزن واستثمراهه القهر
سورت عمري من الدمع بس الك
جريت دمعي وكتله غذي النهر
انساك يمكن هاي اذا فكرت
دور عله لحدي يصير لون الزهر
ما مقتنع يوم انسه حبك لأن
يوم الاتركك ما يلمه الشهر
حنه عله خد الحي احط من تجي
وبجيتك تلكه الكلب عالشجر
استنكر احلام البلا صورتك
ارفعهه من بالي وكلهه اعتذر
كلما اكلب بالصور جن احس
يدفه من روحي لهيب الصور
ما حسبت كلت اليحبكم يجن
ما رجف كلبك ما وصلك خبر
ما كالوا شلون بغيابك صرت
اصعد عله ظهوره واكسره الخطر
حد ما وصلت الحاله بيهه اعترف
نج باب كلبي وحته بابه انكسر
ما راد امارس كل طقوس الغزل
راد اخضع الاحكام سنهه القدر
دوهنت بالي وكتله مالك شغل
ويه التريده تهون كل البشر
اسنين اتاني ها نسانه الفرح
عيد عله عيد وحته عيد انتظر
لاويت جف الموت من غيبتك
تدعب الحدايق بلكي يلفي المطر
بلكت تمس خد الورد شفتك
إذ لاح طيب من رحيق الدهر
صرحت بسمك حته ما تنذكر
لحوا عله عيونك وربك ستر
راويتهم ظلك البي هاجرت
حولت كلمن صاحي عنده النظر
يمك أحس افعالي كلهن خطأ
بستان طولك واني واحد سكر